Já það má með sanni segja að borgarstjórinn okkar , Dagur B. Eggertsson , stolt Samfylkingarinnar sé mannvinur mikill . Þessi ljúfa sál býður ekki bara starfsfólki mötuneyta grunnskólanna skoppandi mýslur yfir tærnar á þeim og nemendum upp á myglusvepp , heldur býður hann eldri borgurum upp á óæti í matinn Til að toppa góðmennskuna þá hækkar hann leigu á eldri borgara sem búsettir eru í Seljahlíð um allt að 125% . Já ég segi nú bara hvað hafa eldri borgarar að gera við alla þessa hækkun kjara sinna sem skall á þeim um áramótin . Auðvitað er best að þetta renni beint í borgarsjóð . Hvernig eigum við annars að fjármagna hjólastígana í borginni ? Svo vill þessi elska líka stytta þessum elskum stundirnar og draga þau út á vinnumarkaðinn aftur , nýta þau á leikskólum . Það liggur fyrir að jafnaðarstefna Samfylkingarinnar blómstri í borginni , enda eru allir svo ánægðir með grunnþjónustuna , börn komast ekki að hjá dagmæðrum svo að foreldrar eyða meiri tíma með börnum sínum , eða hreinlega bara breyta til og flytja í annað bæjarfélag . Hver hefur ekki gott af smá breytingum í lífinu ? Enda er það nú svo að borgin á bara að vera fyrir ferðamenn og hjólreiðafólk , falleg og ljúf stefnan hjá Samfylkingunni . Enn og aftur hefur komið til handtöku flóttamanna við Sundahöfn . Þar reyna einstaklingar að smygla sér um borð í flutningaskip á leið úr landi . Ég hef áður tjáð mig um þessi málefni , sér í lagi vegna þess að ég hef ekki skilning eða þekkingu á þessu máli . Fyrir mér er staðan slík að við erum með flóttafólk og hælisleitendur . Þeir síðar nefndu vilja setjast hér að , í flestum tilfellum fjölskyldur , en svo sér maður fréttir að heilu fjölskyldurnar sem hafa komið sér fyrir hérna , komin í vinnu og börn í skóla er vikið úr landi . Á hinn bóginn erum við með flóttamenn sem brjóta lög við það að reyna að komast héðan , en við höldum fast í þá . Svo ég dreg þetta saman , þá erum við að vísa úr landi fólki sem hefur aðlagast en pínum þá sem hafa engan áhuga á að vera hérna með því að halda þeim föngum . Það var athyglisvert að heyra í öryggisstjóra Eimskipa í útvarpsviðtali í vikunni . Hann óttast um starfsfólk bæði sem starfar við gæslu á svæðinu og líka um borð í skipum þar sem ekki er vitað um bakgrunn slíkra manna . Við gætum því auðveldlega verið að hýsa glæpamenn en fleygja fjölskyldufólki úr landi . Þetta mál er öfugsnúið og engin þorir að segja neitt til að vera ekki sakað um fordóma og rasisma . Manngæskan gæti verið dýrkeypt í þessu máli . Ora auglýsing rúllar í fjölmiðlum og vekur athygli okkar á því að eitt af því fallegasta í íslenskri tungu er setningin „ það er kominn matur . “ Já svo sannarlega hugljúf auglýsing , alla vega fyrir þá sem eiga fyrir mat . En það er þunn lína á milli jákvæðni og neikvæðni í okkar blessaða ylhýra móðurmáli . Við verðum að gæta okkar , það er fallegt að kalla , það er kominn matur – en að góla borða , hefur allt aðra merkingu . Það getur kallað á úlfúð meðal þeirra hungruðu og þess vegna brotist út með fordómafullum hætti . Það vill engin láta segja sér að borða , en að það sé kominn matur er auðvitað bara allt annað . Gætum okkar á beitingu móðurmálsins . Hver man ekki eftir því að hafa verið lítill og óþroskaður og ekki viljað sitja hjá hinum eða þessum í grunnskóla ? Eða bara við matarborðið ? Jú við höfum flest öll upplifað þetta tímabil þegar við vildum ekki sitja hjá hverjum sem er , vildum velja skemmtilegan sessunaut , eða sætu stelpuna eða sæta strákinn í bekknum . Slíkur sandkassaleikur vex sem betur fer af okkur með þroskanum sem færist yfir okkur með aldrinum . En þessi sandkassaleikur sem þetta svo sannarlega er blossaði upp á Alþingi í vikunni . Pawal þingmaður Viðreisnar finnst ómögulegt að sitja með fólki sem er ekki á sömu skoðun og hann . En eins og flestum er kunnugt er dregið um sætaskipan á Alþingi óháð flokkslínum . Pawel vill sitja með sínum flokksfélögum , en situr uppi með sjálstæðismann og VG þingmann . Þetta er auðvitað engum boðlegt að eiga samskipti og skiptast á skoðunum og eiga víðtæk samtöl um framtíð íslensku þjóðarinnar við fólk sem tilheyrir öðrum flokkum . Spurning að stúka niður þingsalinn eins og við sjáum í réttunum á haustin . Getum eyrnamerkt þingmenn og dregið þá í dilka , það skapar eðlilegt umhverfi meðal þeirra sem vinna að málefnum þjóðarinnar . Útvarpsmaðurinn Frosti komst í hann krappann þessa vikuna eins og oft áður . Að þessu sinni er ég nú sammála honum . Hef lent í þrasi vegna skoðunnar minnar á þessu máli . Mál Frosta snéri að umfjöllun um fátækt á Íslandi . Það var viðtal við unga konu sem er einstæð móðir og á von á fjórða barninu . Hún nær ekki endum saman og þarf að selja gras til að lifa . Skelfilegt að heyra svona sögur , en Frosti benti réttilega á að við verðum í raun að reikna dæmið til enda hvað varðar barnseignir . Það er mjög dýrt að eiga börn og fólk getur ekki stólað á að barnabætur og bótakerfi hlaupi að fullu undir með þann kostnað . Aðstæður eru að sjálfsögðu mismunandi , makamissir , heilsubrestur og fleira getur kippt stoðunum undan fjölskyldu . En í mörgum tilfellum er það ekki svo . Einstæð móðir að eignast fjórða barnið , og er ég ekkert endilega að tala um þessa tilteknu stúlku sem á hug minn allann . En come on , hefur fólk ekki heyrt talað um getnaðarvarnir ? Jú slys gerast , en þegar fólk þarf orðið strumpastrætó undir grislingana þá er orðið tímabært að kynna sér smokkinn eða pilluna eða hreinlega láta þetta gossa á magann . Það fara allir hvort eð er í sturtu eftir kynlíf , þetta skolast vel af og í þokkabót fer þetta einstaklega vel með húðina . Það er ekki tekið út með sældinni að vera leikari . Mikið vorkenni ég Hannesi Óla að þurfa að stoppa leiksýningu vegna niðurgangs . Þetta hefur verið að ganga upp á síðkastið og ekki heppilegt að fá þetta á sviðinu . Hann reyndi að harka af sér en stóð svo frammi fyrir því að frussa á sig á sviðinu aumingja maðurinn eða hreinlega koma sér á salernið . Það sem versta við þetta er að alþjóð veit að Hannes fékk niðurgang . Ömurlegt að vera svona frægur að það er bara komið í fjölmiðla ef maður fær í magann og til að toppa ástandið vek ég enn frekar athygli á skitu vikunnar í þessum pistli . Fyrirgefðu Hannes , þú ert yndislegur leikari , en ég bara gat ekki sleppt þessu mómenti .